<classify> Andrew Msechu -Dar es salaam WAZIRI wa Mambo ya Nje na Ushirikiano wa Kimataifa, Dk.Damas Ndumbaro, amekutana na Mwakilishi Mkazi wa Shirika la Afya Duniani WHO,Dk. Tigest Mengestu, ambaye amesema hawajatoa taarifa zozote kuhusu uwepo waugonjwa wa ebola nchini. Mkutano huo baina ya Dk. Ndumbaro na Dk. Mengestuumethibitishwa na Msemaji Mkuu wa Serikali, Dk. Hassan Abbas kupitia ukurasawake maalumu wa Twitter, akieleza kuwa WHO imekanusha taarifa zilizokuwazikisambaa kuhusu uwepo wa ebola nchini. Dk. Abbas alisema katika mazungumzo hayo baina ya Dk.Mengestu na Dk. Ndumbaro jana, mwakilishi huyo alikiri kuwa WHO haina ushahidiwowote wa kuwepo ugonjwa wa ebola nchini. Serikali imemwita Mwakilishi wa Shirika la Afya DunianiWHO hapa nchini kupata kwa kina hoja za shirika hilo zinazosambaa kupitiavyombo vya habari. Mwakilishi huyo amesisitiza kuwa WHO haijasema wala hainaushahidi wowote kuwa Tanzania kuna ebola na itashirikiana na Serikali. Aidha, katika mazungumzo hayo WHO imeafiki kuwa kama kunamahitaji ya kupata taarifa zaidi kutoka Serikali ya Tanzania, lazima utaratibuulioainishwa katika miongozo ya taasisi hiyo na ambayo imeridhiwa na Serikaliifuatwe kikamilifu, alisema Dk. Abbas kupitia ukurasa wake wa Twitter. Taarifa iliyotolewa kupitia ukurasa wa Twitter wa Wizara yaMambo ya Nje, ilionyesha sehemu ya kipande kilichorekodiwa kikimkariri Dk.Mengestu akieleza kuwa WHO haihusiki na taarifa hizo. Kwanza ninapenda kutoa shukrani za dhati kwa ofisi yako kwakutupa fursa hii ya kuja kuelezea kilichotokea wiki mbili zilizopita. Sualahili ni vyema kujengewa uelewa baina yetu kabla ya kutoa suluhu. Katika suala hili ni kwamba WHO haikusema kuwa kuna ebola,ninapenda kuelezea kilichotokea, ni kwamba taarifa hiyo haijatokea kwenye ofisizetu kuu, wala katika ofisi zetu za kanda, wala kwenye ofisi zetu nchini. Sualahili linatakiwa liwe wazi kwetu kuwa hakuna ushahidi wa uwepo wa ebola hapa,alisema Dk. Mengestu. CHANZO CHA TAARIFA Mwishoni mwa wiki iliyopita, baadhi ya vyombo vya habari siyoMTANZANIA vilitoa taarifa vikieleza kuwa WHO imetoa taarifa ya malalamiko ikielezakwamba uwazi na kasi katika kukabiliana na virusi vya ugonjwa huo hatari nimuhimu katika kudhibiti mlipuko ambao tayari umetajwa kuwa janga la afyaduniani. Katika taarifa hiyo iliyotolewa Jumamosi, Septemba 21, ilieleza kuwaWHO imeeleza kwamba kufuatia taarifa zisizokuwa rasmi kuhusu visa vya ugonjwana jitihada zake kupata taarifa kutoka kwa idara husika Tanzania kuhusu halinchini, hawajapokea data za kliniki, matokeo ya uchunguzi, mawasiliano na watuhusika na hata matokeo ya uchunguzi wa maabara waliofanyiwa wagonjwa haowanaoshukiwa. Vilieleza kuwa WHO ilituma kundi la wataalamu kuchunguza kisa chaugonjwa usiojulikana na ubalozi wa Marekani ulifuatilia hatua hiyo kwa kutoatahadhari. Hatua hiyo ilisababisha uvumi katika mitandao ya kijamii kwambaugonjwa huo hatari umeingia nchini. Serikali ya Tanzania ilifutilia mbali uvumi kwamba kuna visa vyaugonjwa wa ebola nchini. Baada ya kuibuka kwa taarifa za uwepo wa ugonjwa huo wiki mbilizilizopita, Waziri wa Afya, Ummy Mwalimu aliwaambia wanahabari Septemba 14kwamba hakuna kisa hata kimoja cha ebola kilichoripotiwa. Alisema Serikali imejiandaa kukabiliana na mlipuko wowote wa ugonjwana tayari imefanya majarabio ili kujua jinsi ilivyojiandaa huku ikiweka tayarivituo vya kuwatenga waathiriwa.  <topic>: KITAIFA 